Predstava - Vještice iz Salema
2026-03-24 18:00 - 20:00, 2026-03-25 18:00 - 20:00 (Europe/Vienna) | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Drama Arthura Millera koja otkriva lice histerije, straha i manipulacije.
U središtu male puritanske zajednice 17. stoljeća razbuktava se lov na vještice, ali pod optužbama ne gori magija – već istina, ljubav i savjest. Arthur Millerova kultna drama, temeljena na stvarnim događajima iz Salema, ogoljuje mehanizme kolektivne paranoje i moralnog sljepila, upozoravajući koliko je tanka granica između pravde i progona.
Može li pojedinac ostati vjeran sebi dok mu društvo sudi?
Nova inscenacija u režiji Ivana Plazibata donosi suvremen pogled na klasiku koji odzvanja i danas.
Postanite svjedocima jednog od najmoćnijih trenutaka suvremenog teatra!
Foto: Kristijan Cimer

Predstava - Hotel 88
2026-03-24 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Jedna od najgledanijih regionalnih komedija, beogradska predstava „Hotel 88“, premijerno stiže pred publiku u Osijeku. Predstava će se održati u utorak, 24.03. u Kulturnom centru Osijek.
Od svoje premijere 2017. godine do danas, „Hotel 88“ stekla je status kultne komedije. Izvedena je više od 600 puta diljem svijeta, a pogledalo ju je preko 100.000 gledatelja. Nakon brojnih rasprodanih izvedbi, sada je konačno mogu pogledati i ljubitelji kazališta u Osijeku.
Ulaznice su u prodaji online na mojekarte.hr, a interes je veliki pa predlažemo da svoje karte osigurate na vrijeme.
O čemu se radi u predstavi „Hotel 88“
Viktor i Ana dolaze u luksuzni hotel na moru kako bi ondje proveli savršen medeni mjesec. Sandra i Marko dolaze u isti hotel, s potpuno istim planom. Sve bi bilo idilično da Viktorova Ana i Sandrin Marko nisu nekada bili u vrlo burnom braku.
Kad ste čuli izraz „medeni mjesec“, vjerojatno ste pomislili na romantičnu priču. Međutim, kada se na istom medenom mjesecu sretnu bivši supružnici – svaki sa svojim novim partnerom – romantika vrlo brzo prerasta u urnebesnu komediju.
Tijekom jedne noći u Hotelu 88, životi ovih likova doživjet će niz nepredvidivih i komičnih obrata.
U predstavi igraju Tamara Krcunović, Andrija Kuzmanović, Jelisaveta Orašanin i Vladimir Aleksić, popularni glumci koje publika dobro poznaje s kazališnih scena, filmova i televizijskih serija.
“Hotel 88” je romantična priča koja predstavlja jedinstveni spoj suvremenog ambijentalnog teatra i tradicionalne komedije situacije. Sa statusom najgledanije komedije na Balkanu ova predstava već godinama donosi svoju prepoznatljivu toplinu, humor i ritam svakoj publici.
Ne propustite pogledati ovu predstavu u Osijeku.
Osigurajte ulaznice na vrijeme.
Izvor/foto: Kulturishka

Kino Urania – Srijeda, 25. ožujka 2026.
2026-03-25 16:30 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:45 Kino klub: Frankofonija: Mlade majke- Jeunes mères (105 min) PREMIJERA
17:00 David (109 min) SINK PREMIJERA
18:30 Kino klub: Bez izbora- No other choice (139 min)
19:00 Sentimentalna vrijednost- Sentimental Value/Affeksjonsverdi (133 min)
21:00 Kino klub: Frankofonija: Privatni život- A private Life (103 min)
21:15 Projekt spasitelj- Project Hail Mary (156 min) PREMIJERA

Webinar "Obiteljske večeri"
2026-03-25 19:00 - 21:00 | Hrvatska
Sedmo on-line predavanje „Obiteljske večeri“ koje organiziraju Savjetovališta Đakovačko-osječke nadbiskupije, Hrvatsko društvo bračnih i obiteljskih savjetovatelja, Institut za novu evangelizaciju Sveti Ivan Pavao II. i Povjerenstvo za brak i obitelj osječkih dekanata održat će se 25. ožujka u 19 sati putem ZOOM platforme
U sedmom susretu ciklusa pozornost se usmjerava na izazove suvremenog roditeljstva i sve češći fenomen popustljivog odgoja. Predavanje pod naslovom „Epidemija popustljivog odgoja“ održat će Matej Čuljak, psiholog i psihoterapeut.
U okviru predavanja bit će riječi o obilježjima popustljivog odgojnog stila, njegovim uzrocima i posljedicama za djecu i obiteljske odnose. Poseban naglasak bit će stavljen na funkcioniranje bračnog para unutar takvog odgojnog obrasca te na važnost zajedničkog i usklađenog roditeljskog djelovanja.
Prijaviti se i registrirati za sudjelovanje moguće je putem sljedeće poveznice:
https://us06web.zoom.us/meeting/register/nNaE33l3QmqfvtDax5M-1w
Sudjelovanje je besplatno, a predavanje je namijenjeno roditeljima, bračnim parovima, stručnjacima i svima koji žele dublje razumjeti dinamiku suvremenog odgoja te promišljati o zdravim granicama, odgovornosti i zajedničkom roditeljstvu.
Foto: ilustracija/Pixabay

8. Međunarodni kongres translacijske medicine za studente medicine i mlade liječnike
2026-03-26 11:00 - 2026-03-28 19:00 | Građevinski i arhitektonski fakultet u Osijeku, Građevinski i arhitektonski fakultet u Osijeku, Osijek, Hrvatska, 31400, Croatia (Local Name: Hrvatska)
Otvorenje 8. Međunarodnog kongresa translacijske medicine za studente medicine i mlade liječnike – Osijek Student Congress (OSCON) koji će se održati od 26. do 28. ožujka 2026. godine u prostorijama Građevinskog i arhitektonskog fakulteta, Medicinskog fakulteta te Fakulteta agrobiotehničkih znanosti u Osijeku. Ceremonija otvorenja kongresa bit će upriličena 26. ožujka 2026. godine u 11 sati na GRAFOS-u.
Tema ovogodišnjeg OSCON-a je „Skrojeno po mjeri: od uvida u genom do inteligentne imunološke skrbi“. Ovom temom želimo istaknuti početak nove ere medicine, vremena u kojem razumijevanje ljudskog organizma doseže dublje molekularne razine, a terapijski pristupi postaju sve personaliziraniji i precizniji. Kroz spoj suvremenih istraživanja i kliničkog iskustva, kongres donosi uvid u medicinu budućnosti – medicinu koja povezuje znanstvenu izvrsnost i humanistički pristup te omogućuje razvoj terapija prilagođenih individualnim karakteristikama svakog pacijenta. Poseban naglasak ovogodišnjeg kongresa stavljen je na imunoonkološko liječenje, područje koje posljednjih godina donosi značajan napredak u liječenju malignih bolesti kroz primjenu terapija usmjerenih na aktivaciju i modulaciju imunološkog sustava. Na ovogodišnjem kongresu očekuje se 380 sudionika što ga čini jednim od najvećih međunarodnih studentskih kongresa u široj regiji. Osim iz Hrvatske, sudionici dolaze i iz Mađarske, Srbije i Sjeverne Makedonije. Osim studenata Medicinskih fakulteta, ove godine sudjelovati će i oni Stomatološkog fakulteta te Odjela za biologiju.
Kako bismo ovu kompleksnu i iznimno aktualnu temu približili studentima medicine i mladim liječnicima, program kongresa obuhvaća 14 interaktivnih radionica i 9 stručnih predavanja, osmišljenih tako da potiču kritičko razmišljanje, praktične vještine i razumijevanje suvremenih terapijskih pristupa. Sudionici će imati priliku učiti od vodećih stručnjaka, sudjelovati u raspravama te steći znanja koja nadilaze teoriju i nalaze izravnu primjenu u budućem profesionalnom radu.
Izvor/foto: KBC Osijek

Promocija knjige Marizele Šabanović - Održiva prehrana za svaki dan
2026-03-27 14:00 - 16:00 | Prehrambeno – tehnološki fakultet Osijek, Ulica Franje Kuhača 18, Osijek, Hrvatska, Croatia (Local Name: Hrvatska)
Promocija će se održati u sklopu PTF KALENDARA 27. ožujka 2026. u 14 sati u fakultetskoj vijećnici Prehrambeno-tehnološkog fakulteta Osijek,
Franje Kuhača 18, 31 000 Osijek.
U promociji sudjelovat će i prof. emer. dr. sc. Midhat Jašić s Tehnološkog fakulteta u Tuzli, prof. dr. sc. Ines Banjari – prodekan za promidžbu i suradnju s gospodarstvom PTFOS-a te Ivana Gracin i Angelina Paić (autorice projekta “Povedi piju na priju”).

Autorska RUNDA: Miro Manojlović
2026-03-27 18:00 - 22:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
(Kino klub Osijek & Filmska RUNDA) — Petak, 27. ožujka, mala dvorana kina Urania
Projekcije i razgovor s autorom.
Nastavljajući uspješnu suradnju na promociji autorskog filma, Kino klub Osijek i Filmska RUNDA s ponosom predstavljaju drugu ovogodišnju
Autorsku RUNDU. U petak, 27. ožujka, osječkoj će se publici u kinu Urania predstaviti Miro Manojlović – istaknuti filmski montažer, dizajner zvuka, skladatelj i stalni član pratećeg sastava Darka Rundeka.
Događaj je koncipiran kao spoj filmskih projekcija i otvorenog razgovora s autorom, pružajući uvid u specifičan stvaralački proces koji spaja sliku, zvuk i glazbenu improvizaciju.
Na rasporedu su filmovi:
D/O/L/A/C (2022.)
Rule no 5: Shadow Your Man Closely (2023.)
Klopka za mag.. i česte udaljenosti (2019.)
Charlie, volim te (2012.)
Showgirls (2011.)
Liebe auf den ersten blick (2011.)
O autoru:
Miro Manojlović je rođen 1985. godine u Zagrebu. Završio je XV gimnaziju – MIOC i srednju glazbenu školu Vatroslav Lisinski, smjer udaraljke kod
profesorice Elvire Happ te potom diplomirao na Akademiji dramske umjetnosti, smjer filmska i TV montaža, pod mentorstvom profesora Hrvoja Turkovića (2011.) Profesionalno se bavi glazbom, filmom i kazalištem. Od 2014. godine zaposlen je kao umjetnički suradnik – korepetitor na Akademiji dramske umjetnosti u Zagrebu. Surađuje s brojnim glazbenicima na domaćoj i stranoj improvizatorskoj sceni. Dvostruki je dobitnik nagrade “Maksimilijan Paspa” na Gledalištu Kinokluba Zagreb 2011. i 2018. Autor je glazbe za brojne filmove, kazališne i plesne predstave, a od 2017. stalni je član glazbenog sastava “Darko Rundek i Ekipa”. Aktivan je filmski autor i član Klubvizije i Kinokluba Zagreb.
Programi Kino kluba Osijek ostvaruju se uz financijsku potporu Hrvatskog audiovizualnog centra (HAVC), Društva hrvatskih filmskih autora i producenata (DHFA) te koriste podršku Zaklade “Kultura nova” za razvoj novih organizacija.
Izvor/foto: Kino klub Osijek

Filmska radionica: ŠUMA I (Radionica šuma i glazbe)
2026-03-27 18:00 - 2026-03-29 21:00, 2026-04-17 18:00 - 2026-04-19 21:00 | Društveni atelje, Županijska 11, Osijek, Hrvatska, 31000, Croatia (Local Name: Hrvatska)
Besplatna edukacija o ulozi zvuka na filmu pod vodstvom Mire Manojlovića.
Radionica ŠUMA I namijenjena je filmašima, glazbenicima, DJ-evima i entuzijastima koji žele istražiti moć zvuka. Održat će se u dva termina: od 27. do 29. ožujka te od 17. do 19. travnja. Polaznici će promišljati ulogu zvuka, snimati tonske i glazbene podloge za nijeme filmske predloške članova KKO (uz puno drugih zabavnih zvučno-tonsko-glazbenih aktivnosti)!
Voditelj radionice je Miro Manojlović, skladatelj, dizajner zvuka, montažer i filmski autor koji surađuje s brojnim glazbenicima na domaćoj i stranoj improvizatorskoj sceni. Dvostruki je dobitnik nagrade “Maksimilijan Paspa” na Gledalištu Kinokluba Zagreb 2011. i 2018. Autor je glazbe za brojne filmove, kazališne i plesne predstave, a od 2017. stalni je član glazbenog sastava “Darko Rundek i Ekipa”
Broj mjesta je ograničen, a za prijavu na adresu kinoklubosijek@gmail.com potrebno je poslati:
– kratko motivacijsko pismo
– biografiju s osnovnim podacima (kontakt, datum rođenja, ime i prezime, prethodno iskustvo)
Prijave otvorene do 23. ožujka!
Izvor/foto: Kino klub Osijek

Opera - Nikola Šubić Zrinjski
2026-03-27 19:00 - 21:00, 2026-03-28 19:00 - 21:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Posve opravdano najomiljenije djelo glazbeno-scenske hrvatske glazbene literature, Nikola Šubić Zrinjski treći je dio nacionalne povijesne trilogije skladatelja Ivana pl Zajca. Glazbena drama epskih razmjera kazuje o banu kojemu su čast i domoljublje kamen temeljac pojedinca, ali i naroda u vrijeme ekspanzije jednog novog carstva. Valjda je zato ova istodobno tako lirska i tako epska opera dijelila sudbinu hrvatskoga bića, bila čas zatajivana, čas slavljena u ritmu političkih previranja. Nastao prema libretu Huge Badalića, naš, od milja Zrinjski na sceni HNK u Osijeku nepokolebljivo repertoarno stoji od studenog 2012., kad je premijerno postavljen pod ravnanjem maestra Mladena Tutavca, u režiji Nine Kleflin.
Foto: Kristijan Cimer

Predavanje i radionica: Pitagorejci – kako živjeti skladno?
2026-03-27 19:30 - 21:30 | Nova Akropola, Gundulićeva 5, Osijek, Hrvatska, 31000, Croatia (Local Name: Hrvatska)
Kako upravljati vlastitim „unutarnjim ritmom“? Kako se nositi s izazovima svakodnevice? Kako donositi jasnije odluke i stvarati zdravije navike? Što znači živjeti u skladu sa sobom, drugima i sa svijetom oko sebe?
Kada balansiramo između karijere, obrazovanja, osobnih težnji i privatnog života, pitanje sklada postaje važno. Pitagorejci, filozofi jedne od najutjecajnijih filozofskih škola antičkog doba, smatrali su da harmonija nije luksuz, nego temelj smislenog i dobro uređenog života.
Slavni Pitagora i njegova filozofska škola u 6. st. pr. Kr. snažno su utjecali na tadašnji način razmišljanja i unijeli promjene koje se mogu pratiti do današnjeg dana. U povijesti su ostali zapamćeni kao primjer skladnog, aktivnog i humanog suživota – kao ljudi koji su živjeli ono što su učili. Za njih filozofija nije bila teorija, nego način življenja.
Na predavanju ćemo istražiti tko su bili pitagorejci i na koji su način oni povezivali znanost, filozofiju i svakodnevnu praksu kako bi ostvarili skladan život. Govorit ćemo o njihovim idejama, ali i o tome kako nam one mogu biti korisne u suvremenom ritmu
života punom obaveza, izbora i distrakcija.
Program je osmišljen interaktivno: nakon uvodnog predavanja slijedi razgovor te radionica koja potiče na promišljanje, dijalog i praktičnu primjenu ideja.
Petak, 27. 3. 2026. u 19,30 sati
Nova Akropola, Ivana Gundulića 5 (II.kat), Osijek
Ulaz je slobodan.
Izvor/foto: Nova Akropola

Predstava - Ženski razgovori
2026-03-27 20:00 - 22:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Lgendarni “Ženski razgovori” vraćaju se u Osijek – i to u punom, originalnom sastavu.
Ako ste prošli put ostali bez ulaznice, sada imate novu priliku doživjeti tri istinske glumačke veličine:
Svetlana Ceca Bojković,
Vesna Čipčić i
Milan Caci Mihailović
u antologijskoj komediji nastaloj prema tekstovima velikog Duška Radovića i u predstavi uz koju se publika smije već više od 40 godina.
Ovo je duhovita, britka i dirljivo stvarna priča o muškarcima viđenima očima žena. Satira koja razotkriva stereotipe, ogoljuje odnose i s puno ironije i šarma analizira svakodnevne situacije u kojima se svi prepoznajemo.
Četrdeset godina bez prekida, u istom sastavu – “Ženski razgovori” nisu samo predstava, nego fenomen. Reakcije publike često su, kako sami glumci kažu, “k’o na rock koncertima”. A trajanje od četiri desetljeća najbolja je potvrda da je riječ o dobitnoj kombinaciji teksta, talenta i kemije na sceni.
🎫 Ulaznice su dostupne na blagajni kina i online:
https://www.mojekarte.hr/hr/kultna-komedija-zenski-razgovori-ponovno-u-osijeku/ulaznice-647840.html
⏳ Trajanje: 85 minuta
Ako volite inteligentan humor, vrhunsku glumu i predstave koje traju generacijama – ovo je večer koju ne propuštate.

Koncert - Zvjezdan Ružić "A Storm in a Teacup"
2026-03-27 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Zvjezdan Ružić donosi svoj koncertno-filmski projekt u Dvorana Franjo Krežma, pružajući publici snažno i emotivno glazbeno putovanje koje spaja intimni klavir, orkestralnu raskoš i filmsku dramaturgiju.

Frizbi seminar Baranja
2026-03-28 09:00 - 17:00 | Osijek
Klub za obuku pasa “Baranja” uskoro organizira Frizbi seminar Baranja. Voditeljica seminara bit će Eva Obad.
Uskoro donosimo više informacija.
Izvor: Klub za obuku pasa “Baranja”

Proljetni vašar u Karancu
2026-03-29 09:00 - 13:00 | Karanac
Kada Karanac zamiriše na domaće delicije, a ulice ispune veseli razgovori i zvuci tamburice, znamo da je vrijeme za Proljetni vašar. Manifestacija s višegodišnjom tradicijom koja će se ove godine održati na Cvjetnicu 29.3.2026. godine.
Proljetni vašar svake godine okuplja ljubitelje dobre hrane, tradicije i zanatskih proizvoda. Više od 80 lokalnih proizvođača predstavit će svoje proizvode – od domaćih suhomesnatih proizvoda, sireva, meda, rakija i vina do svježe pečenih lepinja, kolača i tradicionalnih slastica. Posjetitelji će također moći kupiti razne rukotvorine poput pletenih košara, drvenih igračaka te cvijeća.
Osim bogate ponude na sajamskim štandovima, vašar donosi i pravo eno-gastronomsko uživanje. Na štandovima ćete moći naći tradicionalne proizvode poput čvaraka, kulena, slanine, a pripremat će se i tradicionalna jela koja ćete moći kupiti u ugostiteljskom objektu koji će biti postavljen pod šatorom. Šaran u rašljama, čobanac, gulaš, grah u ćupu, kobasice u kotlovini samo su dio ponude.
Posebnu pažnju privlači tradicionalno natjecanje za ”Princezu pušnice”, u kojem se bira najteža tabla domaće slanine.
Najmlađi će za sebe naći brojne zanimacije, moći će se voziti na eko-ringišpilu, vlakićem, jahati ponije, a za zabavu malo starijih pobrinut će se tamburaši koji će vašarom svirati tijekom cijelog dana.
Pozivamo vas da nam se pridružite na Proljetnom vašaru u Karancu i osjetite pravi duh Baranje, kroz mirise, okuse i pjesmu!
Izvor/foto: Turistička zajednica područja Baranje

Predstava - Andrija Milošević "Idem putem pa zagrlim drvo"
2026-03-30 20:00 - 22:30 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Jedan od najpoznatijih i najomiljenijih glumaca regije, Andrija Milošević krajem ožujka ponovno stiže u Osijek s uspješnom monodramom “Idem putem pa zagrlim drvo”, predstavom koja već godinama puni kazališne dvorane i ne gubi interes publike diljem Hrvatske i regije.
Ova komedija nastala prema tekstu Miodraga Karadžića donosi niz prepoznatljivih životnih situacija ispričanih kroz humor, ironiju i toplinu, a publika se u njima lako prepoznaje. Od praizvedbe 2019. godine, monodramu je pogledalo više desetaka tisuća gledatelja, a kontinuirani interes svrstava je među najuspješnije kazališne naslove posljednjih godina. Andrija Milošević i u ovom formatu potvrđuje svoju
glumačku snagu i sposobnost da kroz neposrednu komunikaciju s gledateljima stvori snažnu povezanost i pruži autentičan kazališni doživljaj.
Nevjerojatan interes osječke publike potvrđen je i ovoga puta – oba najavljena termina 30. i 31. ožujka s početkom u 20 sati rasprodana su u rekordnom roku, mjesec dana uoči izvedbe, a brojni dodatni upiti bili su jasan pokazatelj da zanimanje za Andriju Miloševića ne jenjava stoga će u Osijeku zaigrati i treći put.
Novi termin predstave “Idem putem pa zagrlim drvo” održat će se u ponedjeljak, 31. ožujka 2026. s početkom u 18 sati u dvorani Franjo Krežma, a
ulaznice su u prodaji u sustavu Entrio i na svim prodajnim mjestima Entrija – savjetujemo da s kupovinom ne čekate predugo, a sve dodatne informacije potražite na društvenim mrežama Incognito Agency.
Izvor/foto: Incognito Agency

Predstava – Andrija Milošević "Idem putem pa zagrlim drvo"
2026-03-31 18:00 - 20:00, 2026-03-31 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)

Koncert - Homage Collective plays Sade
2026-04-03 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
U Koncertnoj dvorani Franjo Krežma sastav Homage Collective donosi koncertnu posvetu legendarnoj Sade, čija je glazba sinonim za sofisticirani soul, jazz i bezvremensku emociju. Njezine pjesme izvode Željka Veverec, Lu Jakelić i Ivona Šimunić.

Koncert - Denis & Denis
2026-04-03 21:00 - 23:30 | Oxygene, Županijska ul. 7, Osijek, Hrvatska, 3100, Croatia (Local Name: Hrvatska)
U Osijek stiže večer nostalgije, plesa i bezvremenskih hitova — ali i jedan poseban trenutak za sve generacije koje su odrasle uz glazbu Denis & Denisa.
Legendarni electro-pop duo dolazi u Osijek u sklopu svoje posljednje turneje nakon 44 godine stvaranja i nastupanja, a koncert u Clubu Oxygene 03.04.2026. bit će njihov posljednji koncert u Osijeku – ikad.
Marina Perazić i Davor Tolja posljednji će put stati na osječku pozornicu i zajedno s publikom otpjevati bezvremenske hitove koji su obilježili generacije — “Program tvog kompjutera”, “Ja sam lažljiva”, “Soba 23”, “Čuvaj se” i mnoge druge.
Očekuje nas večer prave disco i synth-pop atmosfere, nostalgije, plesa i emocija, u intimnoj klupskoj atmosferi Club Oxygenea. Večer započinje i završava uz DJ Umba, koji će zagrijati publiku i nastaviti plesni ritam i nakon koncerta.
Koncert organizira District031, novi osječki event projekt iza kojeg stoji djevojka koja je odrasla uz njihove hitove i upravo ovim koncertom odlučila pokrenuti svoju priču organizacije glazbenih događanja u gradu.
Lokacija: Club Oxygene, Osijek
Datum: petak, 03.04.2026.
Početak programa: 21:00
Warm up & after party: DJ Umbo
Ulaznice u pretprodaji putem CoreEventa
Izvor/foto: District031

Stand up nastup - Showbiz (Nikola Đuričko)
2026-04-07 19:00 - 21:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Nakon dva rasprodana nastupa u kinu Urania, ovog proljeća ponovno dolazi Nikola Đuričko sa svojim stand up-om Showbiz!
Poznat kao jedan od najkarizmatičnijih i najzabavnijih glumaca s prostora regije, Đuričko donosi svoj autorski humor, pričajući s lakoćom i toplinom o proživljenim situacijama koje svi dobro poznajemo — bez vulgarnih ispada, ali s puno duhovitih i prepoznatljivih trenutaka iz svakodnevnog života.
Showbiz je njegov posljednji stand up projekt koji je nastao nakon uspjeha prethodnog showa (Sve što ste hteli da znate o Džoniju…), kojim je osvojio publiku. U Showbizu Đuričko govori o svojim iskustvima — anegdote o karijeri, obitelji i neobičnim životnim situacijama (poput iskustava s djecom, brakom, profesionalnim uspjesima, ali i neuspjesima) — sve ispričano s toplim smislom za humor koji publiku odmah osvaja i tjera na smijeh.
Đuričko nije samo stand up izvođač — on je vrhunski glumac s međunarodnim iskustvom, koji se proslavio nizom filmskih i televizijskih uloga kroz dugogodišnju karijeru. Diplomirao je na Fakultetu dramskih umjetnosti u Beogradu i iza sebe ima desetke uloga u filmovima, TV serijama i kazališnim ulogama. Među najpoznatijima su mu uloge u filmovima poput World War Z, In the Land of Blood and Honey i domaćim hitovima poput Montevideo, vidimo se!, a međunarodnu pažnju zadobio je i u popularnoj seriji Stranger Things u kojoj je tumačio lik Jurija.
Publici koja ga je već vidjela uživo Showbiz će biti pravo osvježenje — humoran, životan i istovremeno topao i blizak. Đuričko svojom interpretacijom otkriva da se u njegovim dosjetkama lako prepoznajemo – bez vrijeđanja i psovanja, ali s puno šarma, duhovitosti i energije.
🎟️ Ulaznice po cijeni od 20 EUR su dostupne online u sustavu core-event i na blagajni kina — očekuje se još jedno brzo rasprodano izdanje!

DOBRO World Cup Osijek
2026-04-09 09:00 - 2026-04-12 20:00 | Dvorana Gradski vrt, Kneza Trpimira 23, Osijek, Hrvatska
Uskoro donosimo više informacija.
Foto: Zajednica osječkog sporta

22. Osječki Ferivi polumaraton
2026-04-10 09:00 - 2026-04-12 21:00 | Trg Ante Starčevića, Trg Ante Starčevića, Osijek, Hrvatska, 31000, Croatia (Local Name: Hrvatska)

Dadathlon Osijek 2026
2026-04-11 18:30 - 20:00 | Zoološki vrt Osijek, Tvrđavica 1, Osijek, Hrvatska, 31000, Croatia (Local Name: Hrvatska)
Prijave putem linka.
Datum: 11.04.2026. (subota) – start -18:45 h
Mjesto (start/cilj): Osijek – ZOO – zelena površina
Organizator: Udruga za osobni rast i razvoj – UZORR
Kontakt: tataprica@poslon.hr
Izvor: Udruga za osobni rast i razvoj

Stand up - Marina Orsag
2026-04-12 19:00 - 21:00 | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Marina Orsag slavi 20 godina stand up karijere posebnom večeri u Osijeku! Publiku će provesti kroz svoje najdraže fore iz svih godina nastupanja – uz prepoznatljivu energiju, humor i emociju.
12.4.
19:00
Dječje kazalište Branka Mihaljevića, Osijek
Ulaznice: 15 € pretprodaja / 20 € na dan predstave
Pretprodaja: Core Event online i prodajna mjesta
Izvor: Studio Smijeha

Stand up show "PLAYLISTA" - Nesha Bridges
2026-04-14 20:00 - 22:00 | Kulturni centar Osijek, Kulturni centar Osijek, Osijek, Hrvatska, 31000, Croatia (Local Name: Hrvatska)
Stand-up show “Playlista” donosi večer iskrenog, brzog i inteligentnog humora po kojem je Nesha prepoznatljiv. Bez filtera, bez kočnice – samo čista energija i smijeh do suza.
Ako mislite da ste čuli sve od Neshe…
Samo pričekajte 14. travnja
Ovo nije običan nastup, ovo je emotivno-komični rollercoaster koji vozi kroz glazbu, život, kaos, ljubav, poraze, pobjede i sve ono što nas ujedinjuje – a sve to ispričano onim njegovim prepoznatljivim stilom koji udara pravo u smijeh i pravo u srce.
Najjače fore.
Najiskrenije priče.
Neponovljiva energija koja će cijelu salu dići na noge.
PLAYLISTA koja će vam ući u glavu i neće izaći danima.
Ova večer je Neshin najveći osječki projekt ovog proljeća – i publika zna da kad on dođe na pozornicu, dogodi se magija.
Ako se volite smijati do suza – onda je ovo vaš datum.
Ulaznice dostupne preko sustava entrio- https://www.entrio.hr/event/stand-up-show-playlista-nesha-bridges-31049
I na prodajnim mjestima.
– Petrol benzinske postaje
– MBE Osijek, Ulica Vijenac Jakova Gotovca 4, Osijek
– Dancing Bear Osijek, Trg Ante Starčevića bb, Pothodnik, Osijek
Foto: ustupljena fotografija

Koncert - Ibrica Jusić
2026-04-15 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Ibrica Jusić stiže u koncertnu dvoranu Franjo Krežma održati koncert “Od Shakespearea do sevdaha…i natrag”

9. Osijek Fencing Cup 2026.
2026-04-17 09:00 - 2026-04-18 21:00 | Dvorana Gradski vrt, Kneza Trpimira 23, Osijek, Hrvatska
Deveti po redu Osijek Fencing Cup održava se u dvorani Gradski vrt sredinom travnja ove godine.
Izvor/foto: Zajednica osječkog sporta
